Document ID: 31984R3551

*****
ΚΑΝΟΝΙΣΜΟΣ (ΕΟΚ) αριθ. 3551/84 ΤΗΣ ΕΠΙΤΡΟΠΗΣ
τη 17ης Δεκεμβρίου 1984
για την τροποποίηση και παράταση του κανονισμού (ΕΟΚ) αριθ. 2819/79 περί υπαγωγής των εισαγωγών ορισμένων υφαντουργικών προϊόντων καταγωγής ορισμένων τρίτων χωρών σε καθεστώς κοινοτικής επιβλέψεως
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 288/82 του Συμβουλίου της 5ης Φεβρουαρίου 1982 περί του κοινού καθεστώτος εισαγωγών (1), και ιδίως το άρθρο 10,
Κατόπιν διαβουλεύσεως με τη συμβουλευτική επιτροπή η οποία έχει συσταθεί βάσει του άρθρου 5 του εν λόγω κανονισμού,
Εκτιμώντας:
ότι, με τον κανονισμό (ΕΟΚ) αριθ. 2819/79 της Επιτροπής (2), όπως τροποποιήθηκε και παρατάθηκε τελευταία με τον κανονισμό (ΕΟΚ) αριθ. 3580/83 (3), η Επιτροπή υπέβαλε σε καθεστώς κοινοτικής επιβλέψεως τις εισαγωγές ορισμένων υφαντουργικών προϊόντων, που καταγράφονται στο παράρτημα και που κατάγονται από μεσογειακές χώρες οι οποίες έχουν συνάψει με την Κοινότητα συμφωνία προτιμησιακού καθεστώτος, και συγκεκριμένα από την Αίγυπτο, Ισπανία, Πορτογαλία, Τουρκία και Μάλτα·
ότι οι λόγοι οι οποίοι δικαιολογούν τη θέσπιση καθεστώτος επιτήρησης εξακολουθούν να ισχύουν και ότι τα μέτρα αυτά πρέπει να διατηρηθούν·
ότι αυτό το καθεστώς επιτήρησης πρέπει να επεκταθεί σε ορισμένα κλωστοϋφαντουργικά προϊόντα (κατηγορίες 13 και 83) καταγωγής Τουρκίας λόγω της εξέλιξης ορισμένων ροών εμπορίου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 2819/79 αντικαθίσταται από το παράρτημα του παρόντος κανονισμού.
Άρθρο 2
Ο κανονισμός (ΕΟΚ) αριθ. 2819/79 παρατείνεται μέχρι τις 31 Δεκεμβρίου 1985.
Άρθρο 3
Ο παρών κανονισμός αρχίζει να ισχύει την 1η Ιανουαρίου 1985.
Εφαρμόζεται μέχρι τις 31 Δεκεμβρίου 1985.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Δεκεμβρίου 1984.

Labels: 3
1
5